ગુજરાતના કૃષિ ક્ષેત્રની ચર્ચા ચારેકોર થતી હોવા છતાં અહીં ખેતીમાં સૌથી ઓછા યુવાનો છે. રાજ્યમાં કુલ ૪૮,૮૦,૫૬૫ ખેડૂતો છે, જેમાંથી યુવાનો એટલે કે ૧૮થી ૩૦ વર્ષના ખેડૂતોની સંખ્યા માત્ર ૯૧,૧૫૮ છે. રાજ્યના લગભગ ૪૫ લાખ ખેડૂતો એટલે કે ૯૨ ટકા ખેડૂતોની ઉંમર ૪૦ વર્ષથી વધુ છે. કૃષિ સાથે જોડાયેલા ઇનપુટ સર્વેના વિવિધ આંકડાઓ તપાસતા જાણી શકાય છે કે ગુજરાતમાં ખેતી ક્ષેત્રે યુવાનોની સંખ્યા સૌથી ઓછી છે. વયજૂથ પ્રમાણે જોવામાં આવે તો રાજ્યમાં ખેતીક્ષેત્રે કાર્યરત સૌથી મોટું જૂથ ૫૧થી ૬૦ વર્ષના લોકોનું છે.